Hyvä kunnan edustaja

Koe- ja verrokkiryhmäpäätös:

Opetushallitus toimittaa ohessa kaksivuotisen esiopetuskokeilun koe- ja verrokkiryhmälistaukset (kokeilurekisteripohja), joihin lasten koe- tai verrokkiryhmään kuulumisen ja kunnan päätöksen tulee lähtökohtaisesti perustua.

Koeryhmäpäätöksen ohessa kunnan on toimitettava perheelle kokeilusta kertova esite sekä hakuohjeet, kuinka koeryhmään kuuluvan lapsen perhe voi hakea kokeilutoimipaikassa järjestettävään kokeilutoimintaan. Esite on laadittu opetus- ja kulttuuriministeriön, Opetushallituksen ja Kansaneläkelaitoksen toimesta ja niitä on toimitettu kuntien kirjaamoon postitse.

Hakuohjeet voitte päättää itse kuntanne palvelujärjestelmään sopivalla tavalla. Koeryhmäpäätös annetaan tiedoksi saantitodistuksella, koska päätös asettaa lapsen huoltajille velvoitteita. Päätös tulee antaa tiedoksi lapsen molemmille yhteishuoltajille.

Verrokkiryhmäpäätöksen oheen ei liitetä liitteitä. Verrokkiryhmäpäätös voidaan antaa tiedoksi tavallisena kirjeenä. Päätös tulee antaa tiedoksi lapsen molemmille yhteishuoltajille.

Esitteisiin ja päätöksiin liittyvissä asioissa voitte olla yhteydessä: anne-maj.telio@gov.fi.

Mallipohjat koe- ja verrokkiryhmän lapsikohtaiseksi päätökseksi löytyy opetus- ja kulttuuriministeriön sivuilta <https://okm.fi/aineistoja-ja-ohjeita>.

Kokeilurekisterin täyttö

Liitteenä oleva listaus muodostaa vuonna 2017 syntyneiden lasten kokeilurekisterin pohjan. Kokeilurekisterissä pidetään erillään vuonna 2016 ja vuonna 2017 syntyneiden listat ja niitä täydennetään/päivitetään toisistaan erillisinä.

Tänä vuonna tehdään vain yksi täyttökierros kokeilussa aloittavien osalta, toisin kuin viime vuonna, jolloin tehtiin kaksi (kevät ja syksy). Kevään kierros jää pois, kaikki tiedot kerätään syksyllä. Tarkemmat ohjeet täyttämiseen tulevat kevään aikana.

Kokeilurekisteriin liittyvissä asioissa voitte olla yhteydessä: kokeilurekisteri@oph.fi

Lisätietoja kokeilurekisteristä osoitteessa <https://www.oph.fi/fi/kehittaminen/kaksivuotisen-esiopetuksen-kokeilu>.